Capitana Stern, tinc una trucada.
Gràcies.
Digui?
Maya, soc jo.
- Joe, digues, què passa? - Maya...
És la Lily?
No, no és la Lily, és...
- Joe, va, digues què passa. - Maya...
És la Claire,
ta germana.
Ha passat una desgràcia.
- Vine aquí. - T'estimo.
Estàs bé?
Hem de canviar d'enfocament, després d'això.
Els dos assassinats semblaven estar desconnectats,
però es va utilitzar la mateixa arma.
Quan van disparar la teva germana tu eres a l'estranger, no?
- Sí. - D'acord, gràcies.
- Ja ho deveu haver comprovat. - Sí.
Per si de cas.
Per si de cas?
Per si vaig matar ma germana i després, el meu marit?
Llavors, es va investigar el teu cunyat,
el marit de la Claire.
Sí, l'Eddie.
- Sí, Eddie Walker. - L'han descartat. Té una coartada.
Per què l'esmenteu?
Perquè amb aquesta informació pot haver-hi una connexió familiar.
Dues persones de la família assassinades amb la mateixa arma.
Digues, quina relació tenien el Joe i la Claire?
Treballaven junts.
A Burkett Global Enterprises?
- Sí. - D'acord.
- Ell la va contractar? - Sí.
Perquè era de la família o...?
Perquè era intel·ligent i molt bona científica farmacològica.
I sí, perquè era de la família.
Als Burkett els importa molt, no confien en desconeguts.
Jo no podria treballar amb ma cunyada, és pesada a més no poder.
Ho sento. Així que treballaven junts.
Hi havia cap problema entre ells?
No.
Però tu passaves moltes temporades fora.
El Joe i la Claire no tenien un afer.
D'acord.
Em sap greu, ha de ser molt dur.
Les dues persones que més estimes.
Bé, si descobreixes res més sobre la família
o una connexió entre les dues morts,
o si hi ha algú que en podria saber alguna cosa,
ens avises, sí?
Gràcies, la casa és preciosa.
Estàs casat?
- Sí, ja fa vuit anys. - Carai, vuit anys!
Ho vaig tenir clar. I amb quatre nens, i un altre de camí.
No, com...?
Estic solter, tret que la cita d'avui vagi bé.
Estava tranquil·litzant la Maya.
Volia ser un bon policia, ha somrigut.
Mentint no s'és bon policia.
Va tot bé?
Si us plau, digue'm que queda cervesa.
Se les ha acabat la Lily.
Aquí tens.
- Té. - Gràcies.
Vine aquí i fes-me un petó, va.
Hola!
Com ha anat això, bonica?
Molt bé.
Som-hi.
Aquí dins. Ara entrem.
Ja hi som.
Hi ha càmeres a cada sala, així que, sempre que vulgui,
pot entrar a l'aplicació. Segur que veurà que està bé.
Va bé de saber-ho.
Sembla molt segur.
Anem a jugar?
- Apa, ves. - Anem al sorral.
Ves. Gràcies.
- I ara. Adeu, mama! - Adeu, amor.
- Adeu. - Adeu.
Vigila amb el graó, Lily.
Si aixeques el col·lectiu, necessitaràs el pedal esquerre.
Molt bé.
- I ara, comprovació d'instruments. - Sí.
Els dos assassinats semblaven estar desconnectats,
però es va utilitzar la mateixa pistola.
Si hi ha algú que en podria saber alguna cosa...
Escolta, t'he de deixar.
Sí.
Hola.
He de parlar amb tu.
Sí, cap problema.
De la mort de la Claire.
Espera, no ho entenc.
- Com poden estar connectats? - No té sentit.
Van matar la Claire a casa, va ser un robatori.
Però Eva, jo era fora molt sovint.
El seu dia a dia era a milers de quilòmetres.
Veies la Claire molt més que jo.
Et va dir mai res?
Necessito que hi pensis.
Hi havia alguna cosa que potser...
No.
Merda, és el Robby.
Què vol?
Em truca de vegades pels nens, diners i tal.
Diners i tal?
No passa res.
Eva, t'ha de deixar en pau.
Maya, de debò, ja no hi és.
Estic bé.
- Aquí tens. - Gràcies.
Maya, hi ha una cosa que t'hauria d'haver dit de la Claire.
- Què? - És...
Un dia, ella i jo havíem quedat per dinar,
va ser poques setmanes abans de...
l'assassinat, i estàvem parlant, i ella semblava estar bé,
graciosa, com sempre, i de sobte li va sonar el mòbil.
El tenia a la bossa, però se sentia el so
i li va canviar la cara.
Va sortir al carrer,
vaig mirar cap a fora, i la podia veure.
No parava de gesticular, semblava enfadada.
Va ser fora uns cinc minuts.
Et va dir qui trucava?
No.
- Vas preguntar? - Va evitar respondre.
Va dir que era de la feina, però clarament no ho era.
Això se sap, no?
- Però si no m'ho volia explicar... - Què vols dir?
Eva.
El mòbil no era...
el seu de sempre,
el de la funda rosa. Era...
un altre mòbil.
Un altre mòbil?
No ho entenc.
- Semblava vell, antiquat. - Ho vas dir a la policia?
Mare meva, Eva!
- Vaig estar a punt... - I per què no?
Perquè em feia por que tingués un afer.
Em va fer por que afectés l'Eddie i els nens.
Un mòbil secret, Eva! És informació crucial.
Potser coneixia qui...
La meva germana s'enfada amb algú parlant per un mòbil secret
i després apareix morta.
Saps que el pollastre ve dels dinosaures?
De fet, és el parent viu més proper al tiranosaure.
Això no impedeix que me'n foti un fart de ben greixós, no?
No haurien de fer que estigués tan bo, Nicole.
I què, et vas desmaiar?
Sí, més o menys.
- Més o menys? - Et pensaràs que estic boig.
Ja ho penso.
No vaig veure una tanca. M'hi vaig estampar.
Què vols dir?
Estava conduint la mar de tranquil i, de sobte, pam.
No recordo desmaiar-me ni fer cap cop de volant.
Em vaig menjar una tanca.
Com a amiga i padrina teva, t'he de preguntar si...
- No havia begut. - No has vingut a la reunió.
- Tenia feina. - Fa quatre setmanes que no vens.
Què ets, ma mare?
I ho puc explicar, l'última vegada volia venir,
i aquesta vegada...
Sami, has d'anar al metge.
- No, em donaran la baixa. - T'han de fer proves. Ja sé que no vols...
Si informo d'això, he begut oli. Ja he vist com va això.
Policies de la meva edat amb problemes de salut, sobretot mentals,
els veus un any després grassos de collons fent de xofer.
Però jo no podria fer ni això, no?
Perquè no veig tanques.
Ves al metge.
A un de privat i no ho diguis, si no vols,
però ves al metge.
No ho deixis passar.
Eddie, les caixes, les prenc jo si vols.
Ho estic gestionant.
Ei, et porto un cafè amb llet d'avena i sé que t'agraden les barretes...
Ah, sí...
Així que robatori amb pistola, ja és estrany, oi?
Cada cop menys. Què van robar quan van matar la Claire?
Bé, res equiparable a perdre la vida.
Segons l'informe, no hi ha cap sospitós clar,
el marit tenia una coartada corroborada per un company
i a part d'un parell de coses de diners, no hi havia problemes al matrimoni.
La Maya és fora, el seu marit i la seva germana treballen junts.
- Ella diu que no tenien res, però si... - Feien l'amor.
- Follaven. - Sí.
Ens ajudaria a establir un mòbil.
D'acord, imaginem-nos que...
follaven.
Com fa això que morin amb mesos de diferència?
El marit té una coartada i la dona és a milers de quilòmetres.
I tenim els resultats de balística de la pistola de la Maya.
Està desactivada. D'això també se'n deslliura.
I què pot ser, doncs?
Un sicari?
Sí, home!
- La gent contracta sicaris? - I tant.
La gelosia fa fer coses ben rares.
Qui? Ella? O ell?
No ho sé.
És rocambolesc, però és impossible que matin un home i la seva cunyada
amb la mateixa pistola i que no estigui connectat.
Així que hem de buscar companys de feina i familiars...
La mainadera.
Què li passa?
La Maya va dir que li va tirar gas pebre.
- Gas pebre? Quan va ser això? - Fa uns dies.
- A bona hora ho dius. - Es veu que van discutir.
Potser hi ha alguna cosa més. Les mainaderes ho veuen tot.
Són tot ulls i orelles.
Ho deu saber tot del Joe.
Boníssim, per cert. Gràcies.
De res.
AMOR
Ai, m'encanta! És genial.
Se t'assembla i tot.
- La mirada. - Ai, sí, mira!
Quines ganes de fumar.
No li diguis a l'Eddie.
Claire!
- Què fas? - Calla, dona.
- L'amagatall de l'àvia. - Sí?
Te'n recordes, que amagava les joies aquí?
Claire!
Què fas?
No comencis, Eddie.
- Que no comenci? Et coles a casa... - Tinc claus!
- Ho remenes tot. - S'ha de gestionar!
- Et vaig dir que no t'acostessis. - Ho sé.
Escolta,
et faré una pregunta.
No t'agradarà, però necessito una resposta clara.
Digues.
La Claire tenia un afer?
Això em preguntes?
- Se'm mor la dona, vens aquí i... - Ho sabies?
Assassinen la meva dona,
i tu vens aquí a preguntar-me si tenia un afer.
Eddie.
L'Eva diu que la Claire rebia trucades secretes.
I he trobat això.
Al bagul, amagat.
- Dona-me'l. - No puc.
- Que me'l donis. - Què va passar?
- Dona-me'l. - És ma germana.
I la meva dona!
No era el nostre millor moment.
I la seva excusa, quan li preguntava,
era que tenia feina, sempre, amb qui ja saps.
Insinues que tenia un afer amb el Joe.
No vull insinuar res.
Però el que sé...
és que em sentia deixat de banda.
- Ho vas dir a la policia? - Sí, home.
Ja em volien emmanillar, creus que els donaria un motiu?
Dona'm el mòbil.
Me l'emporto i te'l tornaré.
M'estàs posant a prova?
Eddie, si us plau, et puc tombar a terra en segons.
- El mòbil. - No.
- El mòbil. - Eddie.
Dona'm el puto mòbil...
Hòstia.
Merda.
T'he avisat.
Ja et trucaré si descobreixo res.
Tieta Maya!
Abby, escolta, tinc pressa. Ton pare ha caigut, cuida'l.
Dona'm el mòbil, Maya. Vull el mòbil de la meva dona!
Dona'm el puto mòbil.
Quin mòbil?
Papa.
La Sra. Burkett va dir que la va ruixar amb gas pebre, és cert?
Sí, perquè em va agredir primer, així.
I per què? La gent no sol agredir la mainadera.
Es va tornar boja, parlava del seu marit,
en pau descansi.
Parlava d'un vídeo... Em va espantar.
I en aquest vídeo, què hi sortia?
Res, la pantalla era negra.
I per què va robar la targeta de memòria?
Robar?
Diu que la va agafar del portàtil.
De debò, està boja.
Crec que té algun problema mental.
A la guerra veuen coses... Em preocupa la nena.
Coneixia el Sr. Burkett, el Joe, i suposo que parlaven sovint.
Sí.
I segurament va viure de prop la mort de la germana de la Sra. Burkett,
la Claire Walker.
Sí.
Sé que és una pregunta incòmoda,
però va sospitar mai que fossin alguna cosa més que companys de feina?
Sexe?
No crec...
El Joe sempre parlava de la Maya.
Sempre deia que la trobava a faltar quan no hi era.
Era un bon home.
Massa bo per a ella.
Per què creus que tenia un altre mòbil?
Per feina, suposo.
No l'hi vaig veure mai.
Jo tampoc, però...
Papa.
Em fa por que no sapiguem alguna cosa.
La manera com la van matar...
No tenim res de valor, per què va oposar resistència?
Potser volia...
No ho sé.
De vegades la gent té por.
Bonica,
la mama era molt bona mare.
Us estimava a tu i al Dan més que res en el món.
Així que la resta és...
irrellevant.
Podem fer-nos preguntes, però...
res no farà que torni.
Recorda-la tal com era.
Una dona collonuda.
TOTES LES TRUCADES
SALÓ RECREATIU PLAYER ONE
- Hola. - Dan!
- Què fas? - Tu què creus?
Per què?
El papa va dir que són trastos,
però hi ha moltes coses velles de la mama.
Mira.
Fotos de quan érem petits.
- Per què ho vol llençar? - Ho volia llençar tot aquell dia.
Mira això!
És supervella! Creus que funciona?
On és la pantalla?
No, va amb carret. Només podies fer unes vint fotos i prou.
Hi ha un carret dins,
potser té fotos de la mama.
Sí.
SALÓ RECREATIU PLAYER ONE
Necessita ajuda?
- Puc parlar amb el teu superior? - Sí, acompanyi'm.
Volia preguntar-li per la meva germana.
- Qui és vostè? - Maya Stern.
- I conec la seva germana? - Potser.
Crec que venia aquí, estic intentant saber per què.
Suposo que pel que ve tothom.
No, ella...
Aquest no era el seu ambient.
Segur? Molta gent ho porta en secret.
Es deia Claire Walker.
Li diu alguna cosa?
No, res.
La van assassinar.
Ho sento.
Tenia un mòbil secret.
Les úniques trucades que hi ha són d'aquí.
No li sembla estrany?
Setze trucades les setmanes abans de morir
i totes eren d'aquí.
- Teniu càmeres i jo dates exactes. - S'esborra tot automàticament.
I el Joe Burkett?
- Li sona aquest nom? - No.
Miri, ve aquí i no para de fer preguntes... Jo tinc feina.
Segur? Perquè ell també és mort.
Creu que la gent ve aquí i acaba morta?
Som un saló recreatiu.
No trobem l'assassí de ma germana.
La policia s'ha rendit. Aquest telèfon és la nostra única pista.
Em sap greu, tant de bo la pogués ajudar.
- Adeu! - Com un diamant al cel...
Segueix.
T'he trobat a faltar.
- Sí? - Hola, Maya, soc la Judith.
Sí, ja ho sé, Judith. Surt el teu nom.
Estic recollint la Lily.
Recollint-la?
De la guarderia.
Ah, per allò de la Izabella i la càmera secreta.
Li has trucat?
No m'agafa el telèfon.
Vols un consell?
Recupera-la, disculpa't.
Digue-li que pot anar a la casa de la Toscana.
Està bé.
Però et trucava per recordar-te la lectura del testament.
Suposo que vindràs.
És a la biblioteca de Farnwood a les deu en punt.
Merda.
Sami, hem de sortir en mitja hora.
Condueixes tu? He d'enviar uns correus.
No vull conduir.
- Estic estressada per l'eco. - Molly.
No penso conduir.
Envia els correus a la sala d'espera.
Per què anem a cinc per hora?
Portes mercaderia delicada a la panxa, vull anar amb compte.
No siguis idiota.
- Prem l'accelerador o farem tard. - Tranquil·la.
- Sami, si us plau. - Ja t'he dit que...
Què fas?
T'he demanat que conduïssis i ara em dius com ho he de fer.
Vols conduir tu?
Vols conduir tu? Va.
Escolta, em sap greu, però em fa patir molt l'eco, sents?
Tinc moltes ganes de tenir-lo.
Sents?
Sí.
Ho sento, va, som-hi.
Som-hi. Has posat la primera?
Vigila amb el pedal. És broma, va, anem.
He mogut fils i voilà.
Els detalls del teu cotxe misteriós.
Volkswagen ID.5, llogat per l'empresa WTCX Limited.
Saps què significa?
- Ni idea. - Gràcies.
L'adreça és un apartat de correus a Southampton.
Sembla que algú vol mantenir-se en l'anonimat.
Sí.
Qui m'està seguint, Shane?
Em fa por. Saben la guarderia de la Lily i tot.
Merda, me n'he d'anar. Tinc la lectura del testament.
No vau firmar un acord prenupcial?
Sí, és tota una celebració, sembla una festa i tot.
Però sé segur que el Joe tenia un fons per a la Lily
per si li passava res.
Però he d'anar-hi igualment i seure davant d'un advocat.
Potser et faran falta els diners.
Com?
He esperat a dir-te això, pel funeral i tot plegat, però...
- Què passa? - Vine.
Corey el Delator ha tornat.
COREY EL DELATOR TORNA A LA CÀRREGA
D'acord.
I què vol dir això?
Segurament més problemes.
- Ja va filtrar el vídeo. - No tot.
No va incloure l'àudio, encara no entenc per què.
És un delator, per què delata només la meitat?
M'és igual, estic fora, s'ha acabat.
Per la seva web em van acomiadar.
Només vull cuidar la meva filla i fer la meva vida.
- Adeu. - Adeu.
- Això són les manetes. - Sí.
Sembla que resi.
- Mira! - Sí, resant...
Resant que sigui un nen.
- Sami! - No, és una broma.
- La Molly vol que sigui sorpresa, no? - Sí.
No vol saber-ho, però la veritat és que jo sí.
M'encantaria saber-ho. Això d'aquí és una...?
- No, no ho volem saber. - No, no volem, no.
- Gairebé. - Mare meva, mira.
Ja l'estimo.
Hola, en reveleu d'aquests?
Carrets de càmera? Sí.
- És un laboratori fotogràfic. - És molt vell.
- Funcionaran les fotos? - Sí.
Voleu el servei superràpid?
REVELATGE EN UNA HORA
Sí, si us plau.
D'acord, veniu amb mi.
Superràpid, una hora?
No podria viure en el passat.
Hola, Maya.
Caroline.
Hola.
Ja deus saber què et toca si teníeu un acord.
En realitat, tant me fa. No farà tornar el Joe, no?
Doncs no.
T'agraden? Són per fer enfadar la mama.
Diu que mai vesteixo bé.
Quasi vinc en texans, però potser es mor.
Caroline, què hi fas aquí?
Som a la biblioteca, va.
- Ei, Maya. - Neil.
Caroline.
Que aviat comences, no?
Igual que tu a ser una pesada.
De què coi vas vestida?
Ja saps què diuen, són les cinc en algun lloc.
En vols un? Et farà falta per aguantar això.
Sento fer tard, perdoneu.
Podem seure tots?
Em sap molt de greu, perquè us he citat a tots aquí,
però em temo que haurem d'ajornar la lectura del testament.
Pots explicar per què?
Sembla que no tenim el certificat de defunció oficial.
Heather, l'hem enterrat i tot.
Ja ho sé, Judith.
Em sap molt de greu.
Esbrinaré què ha passat.
I tant, immediatament.
Maya.
Mon pare la va fer per al Joe i l'Andrew.
Però al final qui jugava bé era jo.
Ells preferien el futbol.
Ni t'imagines les hores que passaven aquí.
El Joe xutant i l'Andrew a la porteria.
Eren molt amics.
Els senties riure per tot el turó i fins a casa.
A la mama li encantava el riure del Joe.
Era agradable.
Diuen que els pares no han de tenir favoritismes.
Els meus en tenien.
Què saps de l'accident de l'Andrew?
No gaire.
El Joe no parlava d'ell?
Tothom pensa que mon germà va caure d'un iot.
Un accident tràgic.
En parlava a vegades.
La veritat és que...
va saltar.
- L'Andrew es va suïcidar. - Ostres, Joe.
Em sap greu.
Massa dolorós, suposo.
Ma mare diu que és cruel perdre dos fills,
però es refereix a perdre aquells dos fills.
- Caroline. - El vas veure?
- El Joe. - Veure?
- Quan? - El cos.
No.
La Judith es va encarregar de tot.
Ho vas decidir tu?
Més o menys.
Ja saps com és.
Suposo que has vist molts morts,
estant a l'exèrcit.
Retornen el cos a casa perquè el vegi la família.
Necessiten veure'l per processar-ho.
- Què vols dir? - No només volia veure el Joe.
Necessitava veure'l.
Si no veus el cos, no ho processes, és com...
- Com? - Com si no hagués passat.
Com si seguissin vius.
Quan vam perdre l'Andrew al mar,
tampoc vaig veure el seu cos.
- El van recuperar. - Però no me'l van ensenyar.
Deien que era massa petita.
I ara tinc visions, Maya.
Em sembla que el veig.
A vegades, em sembla que és a casa meva,
com si no s'hagués mort.
Però va morir.
Sí, però per això volia veure el Joe, ho vaig suplicar.
M'era igual la pinta que fes, necessitava veure'l per acceptar-ho.
Qui no et va deixar?
Ta mare?
I ara no tenim certificat de defunció.
Caroline, escolta'm.
El Joe és mort.
Jo hi era.
Però era fosc en aquell parc. Se'l van endur a l'hospital.
Caroline,
el Joe és mort.
Segons la Izabella, el vas veure en vídeo.
Sé que semblo boja, Maya,
però et puc ensenyar una cosa?
Sé que puc confiar en tu.
És la mama, que jove.
- Aquest no és el papa. - No.
Això és d'abans del papa.
Espera.
Què cony?
Què passa?
Abby?
Està embarassada.
I què? Segurament eres tu.
No, és l'any 2003.
No soc jo.
La família té un compte en un banc privat.
He estat revisant transaccions recents.
La majoria de transferències van a comptes privats o a l'estranger,
però hi havia un nom amb diversos pagaments.
A un compte del Monkton el dia 10 de cada mes.
Qui?
L'agent Sami Kierce.
El que dirigeix la investigació de l'assassinat del Joe.
Senyor Kierce?
Subtítols: Albert Vilalta